Dillinger è morto
Dillinger è morto () je italijanski igrani film snimljen u režiji Marca Ferrerija i premijerno prikazan početkom 1969. godine. Po žanru je drama, a protagonist, čiji lik tumači Michel Piccoli je Glauco, dizajner zaposlen u tvornici gas maski koji se sa posla vraća kući i otkriva kako mu je supruga (čiji lik tumači Anita Pallenberg) otišla u krevet i ostavila, sada već ohlađenu, večeru. Radnja prikazuje kako provodi noć zavodeći sluškinju (čiji lik tumači Annie Girardot) i igrajući se sa revolverom i fingirajući vlastito samoubistvo, a što će ujutro kulminirati supruginom likvidacijom.

Dillinger è morto je izazvao kontroverze zbog golotinje, ali i drugih detalja koje su neki od kritičara nazvali "opscenima". Sa druge strane je među dijelom kritike dobio brojne pohvale, jer je shvaćen kao svojevrsna alegorijska kritika kapitalizma i otuđenja u modernom društvu, a njegova nadrealna završnica postala predmetom brojnih i različitih tumačenja. Piccoli je, pak, svoju ulogu dobio slučajno, nakon što je Ferreri posjetio set filma La Chamade; njih dvojica su postali dobri prijatelji i sljedećih godina surađivali na nizu projekata među kojima se ističe Veliko žderanje.

Vanjske veze
 Dillinger Is Dead  at RAI International
 
 

Italijanski filmovi
Dramski filmovi
Art filmovi
Authority control 2